《晚泊瀛田》
明代·许友

片棹以迟胜，风轻波复微。野烟依树合，沙鸟贴江飞。

人语孤乡近，郊镫岸店稀。记程今夜始，一宿在鱼矶。

作者简介：福建侯官人，初名宰，又名友眉，字有介，一字瓯香。许豸子。诸生。诗孤旷高迥，钱谦益尝录其诗入《吾炙集》，王士禛、朱彝尊并称之。善画工书，少师倪元璐，晚慕米芾，筑米友堂以祀之。康熙间卒。有《米友堂诗集》。